 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላዉ ትግራይ ሲቪላውያን ብጃምላ ተቐቲሎም ክብል ኣምነስቲ ኢንተርናሽናል ገሊጹ 13 ሕዳር 2020 ብዓሰርተታት ምናልባትውን ኣማኢት ሲቪላውያን ኣብቲ ኣብ ትግራይ ተወሊዑ ዘሎ ግጭት ብጃምላ ከምዝተቐትሉ ተጣባቒ መሰላት ኣምነስቲ ኢንተርናሽናል ገሊጹ ገለ መሰኻኽር ንህወሓት ዝድግፉ ሓይልታት ከም ዝፈጸምዎኳ እንተገለጹ ኣምነስቲ ግን እቲ ቅትለት ብመን ከምዝፈጸመ ከረጋግጽ ከምዘይክኣለ ገሊጹሎ ሰብመዚ ክልል ትግራይ ትማሊ ሮቡዕ ንቢቢሲ ኣብ ዝሃብዎ ግብረመልሲ ሓይልታት ትግራይ ጃምላዊ ቅትለት ሲቪላውያን ከምዘይፈጸሙ ተዛሪቦም ነይሮም ኣብ ዝሓለፈ ሰሙን ኣብ መንጎ ሓይልታት መንግስትን ክልል ትግራይ ውግእ ከምዝተወለዐ ይዝከር ሕቡራት መንግስታት ኣብ ትግራይ ሰብኣዊ ሓገዝ ንምግባር መገዲ ክኸፈት ንመንግስቲ ሓቲቱ ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ ብሰንኪ እዚ ናይ ሕጂ ኵናት 6 ሽሕ ኢትዮጵያውያን ተሰዲዶም ዛጊት ክልቲኦም ወገናት ነቲ ብኣምነስቲ ዝወጸ ጸብጻብ ግብረመልሲ ኣይሃብሉን ዘለዉ እቲ ዝተባህለ ጃምላዊ ቅትለት እቲ ግጭት ካብ ዝውላዕ ንፈለማ እዋን ዘጋጠመ ከይኮነ ከምዘይተርፍ ይግለጽ ኣብ መንጎ ፌደራላዊ መንግስትን ብህወሓት ዝምራሕ ክልላዊ መንግስቲ ትግራይን ንነዊሕ ዝኸደ ወጥሪ ተፈጢሩ ድሕሪ ምጽንሑ ኣብ ዝሓለፈ ሰሉስ 03 ሕዳር ናብ ግጭት ምምርሑ ይፍለጥ ብሰንኪቲ ኣብ ትግራይ ተወሊዑ ዘሎ ኲናት ዛጊት ብኣሽሓት ዝቑጸሩ ኢትዮጵያውያን ስደተኛታት ናብ ሱዳን ኣትዮም ምህላዎም ተፈሊጡ ኣምነስቲ እንታይዩ ኢሉ? 